Kuningas Lear

I vaatus

Kuningas Lear annab oma kuningriigi üle kahele tütrele, Reganile ja Gonerile, arvates, et tütred armastavad teda. Samal ajal jätab ta oma kolmanda tütre, Cordelia ilma igasuguse varanduseta. Kuninga truu alam Kent püüab printsessi kaitsta, kuid Lear pagendab nad mõlemad. Cordelia lahkub Prantsuse kuningaga kui kuninganna. Gloucesteri vallaspoeg Edmund tahab oma poolvenna Edgari, Gloucesteri ametliku poja pärandust endale. Seetõttu ütleb Edmund isale, et Edgar tahab Glouchesteri tappa. Goneril ajab oma isa ja tema sõdurid oma majast välja.
Kent varjab oma identiteeti, kaitseb kuningas Leari ning astub tema teenistusse. Goneril solvab Leari ning vabastab seejärel 50 sõdurit. Lear mõistab, et Gorneil ei ole tema suhtes lugupidav ning läheb Regani juurde. Lear käsib Kentil Gloucesterile mõned kirjad viia. Narr õpetab kuningale mõistatusi.

II vaatus

Õed Regan ja Goneril on tülis. Edmund manipuleerib Edgariga ja Gloucesteriga ja valetab neile, et mõlemad on üksteise peale vihased ning et poeg kavatseb isa tappa. Isa usub seda. Kenti ja Oswaldi vahel toimub võitlus, kuid Kent pannakse ahelaisse. See näitab, kui palju Learist tegelikult hoolitakse ja teda austatakse. Edgar on pagenduses. Kent on Learile truu. Lear räägib Reganile Gonerili julmustest. Regan, olles eelnevalt rääkinud Gorneilga, lubab isal jääda, kuid ilma alamateta. Kuningas ei jää kummagi tütre poole.

III vaatus

Valitseb oht, et Prantsuse väed võivad tulla Inglismaale ning püüda võimu haarata. Kent saadab Cordeliale sõnumi kuninga täbarast olukorrast. Lear hakkab aru kaotama. Gloucester saadab oma pojale kirja Prantsuse vägede tulekust, aga kaitseb samal ajal enda huvisid.
Lear on hullunud, sest tema tütred, keda ta armastas, ei hooli temast põrmugi. Edgar on riietanud ennast “vaeseks Tomiks”. Cornwall, Regani abikaasa, ja Edmund räägivad. Edmund reedab oma isa ja saab uueks Glucesteri krahviks. Kuningas Lear leiab hurtsiku. Hullununa mõnitab ta kahte tooli kui oma tütreid. Kent viib Leari Doverisse. Glucesteri piinatakse: esmalt tiritakse habe ära, hiljem tehakse pimedaks. Cornwall saab sellise jõhkra teo eest haavata, teda ründab teener.

IV vaatus

Glucester mõistab oma vigu, eriti oma poja Edgari suhtes. Glucester kohtub “vaese Tomiga”, kes viib pimeda mehe Doveri kaljudele. Seal soovib Gloucester oma elupäevad lõpetada. Albany saab aru, et ta on valel poolel. Cornwall on surnud. Regan ja Goneril hakkavad Edmundi pärast rivaalitsema. Kent mõtleb, kuidas Cordelia saab olla nii hea ja tema õed nii halvad. Algab sõda Prantsusmaaga. Cordeliat kurvastab tema isa saatus. Ta saadab oma alamad Leari otsima. Albany vahetab poolt, liitudes Gonerili ja Regani pooldajatega. Regan muretseb rohkem oma õe Gorneili, kes samuti tahab Edmundit, kui eesoleva sõja pärast. Edgar teeb nii, et tema isa elab kaljudelt kukkumise üle. Lear saab teada, et Glucester on pime. Edgar tapab Oswaldi, sest viimane üritas mõrvata Glocesteri. Oswaldi kirjas, mis tuleb Gonerililt, on õpetus Edmundile Albany tapmiseks, et naine saaks Edmundiga abielluda. Cordelia leiab oma isa, kes kahetseb oma tegusid tütre vastu.

V vaatus

Õed käsivad Edmundil valida üks neist kahest. Albany otsustab siiski Regani ja Gonerili poolele jääda. Cordelia kaotab oma õdedele ning tema, Lear ja nende väed vangistatakse. Kuningas üritab Cordeliat lohutada. Albany õnnitleb võitjaid, kuid pöördub siis kohe nende vastu. Edgar võitleb oma venna Edmundiga ja saab haavata. Goneril mürgitab Regani ja tapab enda. Edgar avaldab oma õige identiteedi ning Gloucester sureb leinast ja rõõmust. Albany ja surev Edmund püüavad takistada Leari ja Cordelia mõrvamist, kuid Cordelia jaoks on juba liiga hilja. Lear leinab oma tütart Cordeliat. Kent oli kuningale lojaalne ning lõpuks teda ka tunnustatakse selle eest. Lear sureb valu kätte. Albany ülesanne on pärast seda tragöödiat kord taastada.